Ақтау обасы

Ақтау обасы – қола дәуірінен сақталған Андроново мәдениетіне жататын ескерткіш. Маңғыстау облысы Ақтау қаласының солтүстігіндегі Қошқар Ата көліне жақын орналасқан. Онда Республикалық археологиялық институттың 1989-93 жж. Батыс Қазақстан экспедициясының қазба жұмыстарын жүргізілген (З. Самашев, жетекшісі Г. Баландина мен А. Астафьев).Қазақ мәдениеті. Энциклопедиялық анықтамалық. Алматы: “Аруна Ltd.” ЖШС, 2005 ISBN 9965-26-095-8 

 Сипаттамасы 
Қола дәуіріне жататын екі қорған қазылып, олардың алғашқы пішіндері графикалық түрде қалпына келтірілді. Қайтыс болған адамды (0,7х1,6х0,65 м) бірнеше тас тақталардан құрылған текше жәшікке басын батысқа қаратып, аяқтарын бүгіп бір жамбасына жатқызып жерлеген. Бас жағына қыш ыдыстар, т.б. басқа заттар  қойылған. Ескерткіш тоналған. Жәшікті жалпақ тақталармен жапқан, айналасын тегістеп, тас платформа жасаған, оның үстіне 3-4 қабатты шарбақ тұрғызған. Сыртынан тағы да бір (биіктігі 0,7 м) шарбақ орнатылған, оның шығыс жағында жәшікке кіретін жерде отпен аластау орны болғанын көрсететін жанған ағаштың, күйген топырақтың іздері сақталған. Обаның айналасында құрбандық шалғанда қолданылған жерошақтардың орындары табылған.Маңғыстау энциклопедиясы, 4том

Дереккөздер

Санат:Маңғыстау облысы тарихы
Санат:Маңғыстау облысы археологиялық ескерткіштері
Санат:Қазақстан археологиясы